[image: cimermont]Martfű Város Polgármesterétől
5435 Martfű, Szent István tér 1. Tel: 56/450-222; Fax: 56/450-853
E-mail: titkarsag@ph.martfu.hu





Előterjesztés 

A Képviselő- testület 2015. évi munkatervének módosítására


Martfű Város Önkormányzata Képviselő-testületének 
2015. november 26-ai ülésére






















Előkészítette: Szász Éva jegyző

Véleményező: Pénzügyi, Ügyrendi és Városfejlesztési Bizottság
		Oktatási, Művelődési, Sport, Civil és Egyházi Kapcsolatok Bizottsága
		Egészségügyi, Foglalkoztatási és Szociális Bizottság

Döntéshozatal: egyszerű többség 

Tárgyalás módja: nyilvános ülés


Tisztelt Képviselő-testület!

A Képviselő-testület a 2015. évi munkatervében november hónapban tervezte megtárgyalni Martfű Város Környezetvédelmi Programjára vonatkozó javaslatot.

A harmadik Környezetvédelmi Program elkészítéséhez 2015. május hónapban árajánlatot kértünk be három vállalkozástól, melyek közül egy, a teljes program elkészítésére 3.700.000,-Ft+ Áfa összegű árajánlatot adott, egy másik csak részterület (ipari üzemek környezetterhelése) kidolgozására adott ajánlatot, a harmadik vállalkozástól nem kaptunk visszajelzést.
A Képviselő-testület 2015. évi költségvetésében 2.500.000+ Áfa összegben biztosította a program elkészítésének költségét, ezért a teljes program elkészítésére vonatkozó árajánlatot nem tudtuk elfogadni.
Mindezek figyelembevételével a Polgármesteri Hivatal munkatársai, valamint a Martfűi Városfejlesztési Nonprofit Kft. hulladékgazdálkodással foglalkozó munkatársa célfeladatként vállalták a program elkészítését.
Júniusban elkezdődött a szükséges adatok beszerzése, mely 2,5 hónapot vett igénybe.
A program tervezete november végére elkészül.
A környezet védelmének általános szabályiról szóló 1995. évi törvény 48/F § (3) bekezdése értelmében 
„A települési önálló vagy közös környezetvédelmi program tervezetét – az (1) bekezdésben meghatározott szerveken túl – az illetékes megyei önkormányzatnak, …… is meg kell küldeni véleményezésre.
(1) A területi környezetvédelmi program kidolgozója a program tervezetét az illetékes
a) környezetvédelmi hatóságnak
c) ingatlanügyi hatóságnak és
d) egészségügyi államigazgatási szervnek
e) a vízvédelmi hatósági feladatokat ellátó szervnek (a továbbiakban: vízvédelmi hatóság), és 
f) a vízügyi hatóságnak
véleményezésre megküldi.
  
(4) A véleményező szervek szakmai véleményükről hatvan napon belül tájékoztatják a környezetvédelmi program kidolgozóját.
A program tervezetét a törvényi szabályozásnak megfelelően megküldjük az érintett szakhatóságoknak, majd véleményükkel kiegészül a program.

Tekintettel a fent leírtakra javaslom a napirend megtárgyalását a 2016. évi áprilisi ülés napirendjei közé felvenni.

Kérem a Tisztelt Képviselő-testületet, hogy a munkaterv módosítását a fentiek szerint szíveskedjen jóváhagyni.

Határozati javaslat:

Martfű Város Önkormányzata Képviselő-testületének
……/2015.(…….) határozata

Martfű Város Önkormányzatának Képviselő-testülete megtárgyalta a 2015. évi munkatervének módosításáról szóló előterjesztést, melyet az alábbiak szerint jóváhagyólag elfogad:
A Képviselő-testület novemberi ülésének 7.2. napirendjét törli azzal, hogy a napirendet a 2016. év I. félévében napirendre kell tűzni.

Felelős:	jegyző
Határidő:	2016. június 30. 

Erről értesülnek:
1. JNSZ Megyei Kormányhivatal Szolnok
2. Valamennyi Képviselő Helyben

Martfű, 2015. november 10.

Dr. Papp Antal 
polgármester 

3

image1.png




